open-index/open-wikipedia-markdown huggingface dataset:
Underkjølte vanndråper

**Underkjølte vanndråper** er dråper eller vannmolekyl som ikke har frosset til is, selv om temperaturen i dråpene er under 0&nbsp;°C. Slike vanndråper kan eksistere i temperaturer så lave som -40&nbsp;°C, så lenge de ikke inneholder frysekjerner. En frysekjerne kan være saltpartikler, ispartikler eller aerosoler. Underkjølte vanndråper vil momentant fryse til is hvis de kommer i kontakt med faste legemer, og kan derfor skape store problemer for fly som flyr gjennom skyer med slike dråper. Hagl kan dannes når underkjølte vanndråper treffer bakken og fryser momentant til is. Regndråper som fryser til små iskuler mens de faller gjennom luften kalles isregn. Mens isregn kan dannes fra alle skyer, dannes ekte hagl bare i tordenskyer. Hagl dannes når dråper sirkuleres i oppvindområder gjennom luftlag med skiftende temperatur fuktighet slik at det bygges opp forskjellige istyper. I luftlag med mange underkjølte vanndråper dannes det lag med klaris, mens det i kaldere deler av skyen med færre og mindre vanndråper skjer tilfrysingen så raskt at luftboble blir innestengt og danner matt rimis.

I tillegg kan underkjølte vanndråper føre til *[[underkjølt regn]]*. Forutsetning for underkjølt regn er at vannet er rent og ikke blir utsatt for vibrasjoner, noe som kan forekomme for svevende vanndråper. Når underkjølt regn treffer en gjenstand (for eksempel en flyving) eller bakken blir regnet momentant omdannet til is. Underkjøling kan oppstå ved at yr eller regn faller gjennom et kaldt sjikt i atmosfæren. Når en varmfront møter en kaldfront presses den varme luften som regel opp over en kile av kaldluft og luften avkjøles når den stiger, dermed dannes skyer og regn som faller gjennom den kalde luften under. I tilfeller der det er temperaturinversjoner på bakken i et område der en varmfront nærmer seg, kan underkjølt regn skape svært glatte veier. Dette er et problem som i Norge innimellom oppstår om vinteren i innlandet.
## Referanser
Kvål (Melhus)

**Kvål** er et tettsted i Melhus kommune i Trøndelag. Stedet ligger ved Gaula i Gauldalen, omtrent seks kilometer sør for kommunesenteret Melhus. Kvål hadde  innbyggere per 1. januar .

## Samferdsel
Europavei 6 går gjennom Kvål. Her ligger også Kvål stasjon, en eldre jernbanestasjon på Dovrebanen som betjenes av lokaltog.

## Skoler
På Kvål ligger Rosmælen skole, som er offentlig barneskole. Øya ungdomsskole er en privatdrevet, kristen friskole drevet av Normisjon, som også driver Øya videregående skole.

## Dagligvarehandel, spisested og motell
Stedet har egen nærbutikk, og spisested. Det er overnattingsmuligheter på motellet Kvål Gjesteheim.

## Idrett
Det lokale idrettslaget Trønder-Lyn IL ble stiftet i 1908. Per 2020 har idrettslaget egne avdelinger for fotball, håndball, ski og trim.

I 1983 startet Trønder-Lyn det årlige idrettsarrangementet «Kvålsdagan», med fotballcup, bakkeløp, familietrim og spørrekonkurranse som tilbakevendende aktiviteter. Koronaviruspandemien la begrensninger på gjennomføringen av Kvålsdagan i 2020 og 2021.

## Referanser


## Bildegalleri

Kvål stasjon.JPG|Gamle Kvål stasjon (2009)
Kvål gjestheim.JPG|Kvål gjestheim (2012)
Kvålsbrua (1).JPG|Kvålsbrua (2012)
Kvålsbrua (2).JPG|Kvålsbrua sett forfra, retning Hølonda (2012)


## Eksterne lenker
*
Degrassi: The Next Generation

***Degrassi: The Next Generation*** (av og til forkortet ***DTNG*** eller ***D:TNG***) er en kanadisk TV-serie som gikk på kanadisk TV fra 2001 til 2015. Serien følger en gruppe high school-elever, og tar opp typiske tenåringsproblemer. 

I USA er den kjent som «*Degrassi*».

*Degrassi: The Next Generation* ble stort sett positivt mottatt. *[[Entertainment Weekly]]* kalte serien "a cult hit", og *The New York Times* kalte den "Tha Best Teen TV N da WRLD (The best teen TV in the world)".  

Den canadiske artisten og skuespillernen Aubrey Drake Graham (Drake) ble opprinnelig kjent som karakteren Jimmy Brooks i TV-serien.

## Referanser


## Eksterne lenker
*
Hvem er hvem i norsk kulturliv?

***Hvem er hvem i norsk kulturliv?*** er et norsk biografisk oppslagsverk som utkom i 1987. 

Oppslagsverket er delt i to deler. Del 1 inneholder biografiske artikler over 480 sider om personer knyttet til offentlig kulturadministrasjon, kunstnere tilsluttet kunstnerorganisasjoner, kulturpolitikere, kjente kulturpersonligheter og mennesker som er knyttet til kultursektoren gjennom deltagelse i styrer og råd i Norge. Del 2 inneholder oversikt over sammensetning av styrer og råd, sentralt ansatte i kultur- og vitenskapsdepartementet, medlemmer i Norsk kulturråd samt adresser til en rekke paraplyorganisasjoner og disses tilsuttede foreninger og forbund.

I forordet gjøres det oppmerksom på at verket ikke er komplett ettersom det ikke var mulig å oppnå kontakt med alle dem man forsøkte å få kontakt med, og oppslagene er i stor grad basert på innsendt informasjon fra de omtalte personene. Det spesielle med oppslagsverket var å få fram opplysninger også om de «ukjente» kulturarbeiderne, de som styrer store deler av det offentlige kulturliv og som det stort sett ikke finnes stoff om noe annet sted. Verket er redigert av Herman Berthelsen, som også var redaktør for bladet *Kulturnytt*.

Leksikalsk-faglig er verket kjent for sine uredigerte og uproporsjonale biografier, som i stor grad bygger på en gjengivelse av de innsendte «egenbiografiene» fra de omtalte. På den måten har meriterte skuespillere fått en kort, summarisk omtale, mens noen kommunale kultursekretærer har fått med hele sin cv, like ned til ukelange sommerkurs.

## Referanser


## Eksterne lenker
*  i Herman Berthelsen, ***Hvem er hvem i norsk kulturliv*** (1987)
Jacob Young

**Jacob Albert Young** (født 14. juli 1970 på Lillehammer) er en norsk jazzmusiker (gitar), utdannet ved Universitetet i Oslo og i New York under bl.a. Jim Hall. Young har en rekke utgivelser og er en mye brukt musiker i Oslos jazzmiljø.

Etter studiene returnerte han til Oslo i 1995, og ga ut 
*This is you* (NorCD, 1995), med musikerne
Larry Goldings, Nils Petter Molvær, Bendik Hofseth, Terje Gewelt og Per Oddvar Johansen.  Debutplaten ble etterfulgt av
*Pieces of time* (Curling Legs, 1997), med samme musikere.  På Youngs tredje soloplate *Glow* (Curling Legs, 2001) bidro 
Arve Henriksen, Jarle Vespestad, Trygve Seim, Mats Eilertsen, Vigleik Storaas, Christian Wallumrød, Bendik Hofseth, Håkon Kornstad, Øyvind Brække, Knut Reiersrud, Audun Erlien og Reidar Skår.
Duo med Karin Krog resulterte i *Where flamingos fly* (Grappa, 2002), assistert
av bassist Arild Andersen.

Hans egen J.Y. Group består av 
Mathias Eick trompet,
Vidar Johansen klarinett og saksofon,
Mats Eilertsen bass, og
Jon Christensen trommer, og ga ut en, av kritikerne høyt priset, *Evening falls* (ECM, 2004) samt turnerte Europa.
En avledning, J.Y. Trio består av Eilertsen og Christensen, og har bl.a. turnert i Nord-Makedonia.

Young har for øvrig medvirket på innspillinger med Knut Riisnæs, Bendik Hofseth, Jan Erik Vold/Egil Kapstad,
og en rekke andre jazzmusikere i Oslo-miljøet. Han virker også som filmkomponist og er produsent for rapperen Sander. I 2003 mottok han Gammleng-prisen (jazz).

## Referanser


## Eksterne lenker
* 
* 
* Biografi fra Jazzbasen.
* Diskografi fra Jazzbasen.
Torun Eriksen

**Torun Eriksen** (født 8. januar 1977 i Lunde i Telemark) er en norsk jazzmusiker (vokal) og tekstforfatter, kjent for utgivelser innen pop-jazz. 

Eriksen er utdannet ved Skien videregående skole og NISS i Oslo, og ble tidlig kjent innen gospel-miljøet. Debutplaten het *Glittercard* og kom i 2003. Oppfølgeren het 
*Prayers & observations* og kom i 2006; begge på Jazzland og i hovedsak med egne tekster.

Medvirkende ellers har vært Kjetil Dalland bass, Paal Flaata vokal,
Frøydis Grorud fløyte og saksofon, Torstein Lofthus og David Wallumrød tangent, forøvrig Bugge Wesseltoft produsent og perkusjon. Sammensetningen har turnert bl.a. i Tyskland. 

Eriksen er også med i Chipahua og har spilt med Sigurd Køhn/Nils-Olav Johansen, samt Tom Steinar Lund.

Hun ble tildelt Radka Toneff Minnepris i 2024, og i juryen begrunnelse stod det blant annet «Torun Eriksen har en sterk og overbevisende tilstedeværelse og formidlingsevne som både griper og utfordrer lytterne».

## Diskografi
* *Glittercard* (Jazzland, 2003)
* *Prayers & Observations* (Jazzland, 2005)
* *Passage* (Jazzland, 2010)
* *Sanger om glede og fred* (Jazzland, 2010) med Frøydis Grorud
* *Visits* (Jazzland, 2014)
* *Grand White Silk* (Jazzland, 2016)
* *Luxury and Waste* (Jazzland, 2018)
* *Fastlandet* (Jazzland, 2024)

## Referanser


## Eksterne lenker
* 
* 
* 
*
Ler

**Ler** er et tettsted i bygda Flå i Melhus kommune i Trøndelag. Tettstedet har  innbyggere per 1. januar , og ligger ved Gaula i Gauldalen omtrent 12 kilometer sør for kommunesenteret Melhus. Europavei 6 og Dovrebanen går gjennom Ler. Flå kirke fra 1794 ligger her. 

Ler var kommunesentret for den tidligere Flå kommune, som ble opprettet i 1880 og gikk inn i Melhus kommune i 1964.

Stedet har egen nærbutikk og egen barneskole. Bedriften Brødrene Flaarønning ligger også her. Bedriften ligger like ved E6 og lager gaveprodukter med utgangspunkt i norsk natur og norske tradisjoner. Den ble etablert i 1868, og startet driften i en trebygning fra 1836, som ennå står og som i ettertid har vært leid ut til butikkdrift. I 1950-årene utvidet de bygget med en stor teglsteinbygning som ligger like ved E6. Siden reiste de et nytt stort bygg like ved. Fremo gård, hvor TV-programmet *[[Go'fot på låven]]* med Tore Strømøy ble innspilt, ligger også i Flå. Bygningen har blitt brukt til konsertformål en rekke ganger og i 2004 la NRK en av sine sendinger av debattprogrammet ''Brød og sirkus'' her.

Dativsformen på Flådialekt er "på Lera". Ler består av Lersbakken, Lilleler, Fredtun, Øitun, Ler Vestre, Solbakken, Lillevang, Lershaugen,Sagbakken, Råen og Framgarden. 

Stedet hadde også i mange år en autorast som var et kombinert spisested og bensinstasjon som lå strategisk plassert langs E6. Geografisk hører Autorasten til Lundamo i Horg, men har postadresse Ler. Stedet ble etablert av Shell i 1972 og ble i 1978 overtatt av Ole Bjørkeng. Han drev stedet under navnet Ole's Autorast, frem til han solgte i 2011. Stedet fikk deretter nye eiere og fortsatte under navnet Orion Kafe inntil det ble nedlagt i 2015.

## Referanser


## Bildegalleri

Fil:Autorast på Ler i Melhus (3).JPG|Autorasten på Ler (2012)
Fil:Brødrene Flaarønning på Ler, murbygget (2).JPG|Det gamle bygget til Brødrene Flaarønning (2012)
Fil:Brødrene Flaarønning på Ler, murbygget (4).JPG|Baksiden av det gamle bygget til Brødrene Flaarønning (2012)
Fil:Brødrene Flaarønning på Ler (2).JPG|Nybygget til Brødrene Flaarønning på Ler (2012)


## Eksterne lenker
*
Bergeronprosessen

**Bergeronprosessen** eller **Bergeron-Findeisen-prosessen** er prosessen bak danning av nedbør i kalde skyer ved at iskrystaller vokser. Teorien bak prosessen ble fremsatt av den svenske meteorologen Tor Bergeron sammen med den tyske meteorologen Walter Findeisen.

Vanndampens metningstrykk er større over vann enn over is ved samme temperatur. Derfor vil vannet være ute av likevekt med vanndamptrykket i kalde skyer og vil fordampe for å nå likevekt. Isen kondenserer vanndampen og vokser til større iskrystaller. Etter hvert vil iskrystallene bli store nok til å falle. Da kan de kollidere med andre iskrystaller og vokse seg enda større. Denne kollisjonsprosessen kallas koalesens. Man mener i dag at dette er en av de vanligste metodene nedbør dannes på, siden de fleste skyene i atmosfæren er kalde. Det er som regel bare på lavere bredder, som tropiske strøk, at man har varme skyer der temperaturen ikke er under 0°C på noen steder i skyen.
Milovan Đilas

**Milovan Đilas** (serbisk: *Милован Ђилас*) (født 12. juni 1911, død 20. april 1995) var en fremtredende politiker og senere systemkritiker i Den sosialistiske føderale republikken Jugoslavia. Han var en av lederne for partisanene under Annen verdenskrig, og ble sendt til Moskva for å møte Stalin og diskutere den kløften som hadde oppstått mellom Jugoslavia og Sovjet. Men han ble en av de fremste kritikerne av Stalins forsøk på å legge Jugoslavia under Sovjet. 

Đilas ble sett på som en mulig etterfølger av Tito, og var høyt respektert i miljøet rundt ham. Men en serie med artikler i avisen *Borba* fra oktober 1953 til januar 1954 hvor han kritiserte partiet og krevde mer demokrati førte til at han ble fjernet fra regjeringen og fratatt alle sine politiske rettigheter. Ikke lenge etterpå meldte han seg ut av det kommunistiske partiet. Han uttalte senere til *[[The New York Times]]* at regjeringen i Jugoslavia var reaksjonær. Dette ble han tiltalt og dømt for.

## Bibliografi
* *Tito: en kritisk biografi* (Tiden, 1982)

## Referanser
Florian Joseph Bahr

**Florian Joseph Bahr** (kinesisk: 魏继晋, 魏繼晉, pinyin: *Wèi Jìjìn*, født 16. august 1706 i Falkenberg i Tyskland, død 7. juni 1771 i Beijing i Kina) var en tysk jesuitt og misjonær i Kina.

## Liv og virke
### Bakgrunn
Florian Bahr var sønn av en slesisk organist.

### Jesuitt
Etter filosofistudier i  Brünn trådte han den 9. oktober 1726 inn i jesuittordenen og underviste så latin ved jesuittkollegiet i Liegnitz. I 1736 studerte han teologi ved universitetet i Olmütz. 

### Kinamisjonær,musiker i keiserhoffet
Sammen med andre jesuitter dro Bahr i 1736 avsted som misjonær til Kina, der han ankom i 1739. I Macao fikk han sin avsluttende forberedelse på sitt virke i Kina ved jesuittenes universitetskollegium São Paulo.

Så kom han til Beijing. Ved Qianlong-keiserens hoff ble han gjort til musikklærer for de keiserlige prinser. 

Ettersom han mest hadde forestilt seg vanlig misjonsvirksomhet fremfor musisering, var han takknemlig for at han av helsegrunner ble løst fra oppgaven og omplassert til misjons- og sjelesorgsstasjonen St. Joseph i Baoxixian. Defra stor han i intensiv brevkontakt med grevinne Maria Theresia von Fugger, og korrespondansen regnes i dag som uvurderlig misjonshistorisk kildemateriale. 

I 1748 vendte pater Florian Bahr tilbake til Beijing der han var tilknyttet jesuittkollegiet både som sjelesørger og vitenskapsmann. Han var med på Qianlong-keiserens ambisiøse prosjekt å lage en femspråklig ordbok, som skulle gjengi de kinesiske ord på tysk, fransk, italiensk og portugisisk. 

Han forfattet også et forsvarsskrift som ble offentliggjort i 1758 i Augsburg, der han imøtegikk kritikk mot jesuittenes Kinamisjon. 

I 1755 ble Bahr rektor for jesuittkollegiet, i 1762 visitator og i 1768 provinsial for de østasiatiske ordensprovinser. 

Han ble gravlagt på jesuittenes gravsted Zhalan i Beijing.

## Referanser


## Litteratur
* Anton Huonder: *Dt. Jesuitenmissionäre des 17. u. 18. Jahrhunderts.*, 1899
* Hermann Hoffmann: *Schlesische, mährische und böhmische Jesuiten in der Heidenmission.* 1939

## Se også
* Liste over kinamisjonærer tilhørende jesuittordenen
Lundamo

**Lundamo** er et tettsted i Melhus kommune i Trøndelag. Tettstedet hadde  innbyggere per 1. januar , og ligger ved Gaula i Gauldalen mellom Hovin og Ler, omtrent 20 kilometer sør for kommunesenteret Melhus.

E6 går tvers igjennom Lundamo sentrum. Lundamo stasjon ligger langs Størenbanen, og var stoppested på Dovrebanen. Stasjonen betjener i dag lokaltrafikk, og er endestasjon for mange av togene på strekningen Steinkjer - Lundamo. Stedet har egen barneskole, ungdomsskole, barnehage, nærbutikk, to idrettshaller og et sykehjem. Horg kirke ligger to kilometer sørvest for Lundamo sentrum, langs riksveien. Lundamo Idrettslag og Gauldal Fotballklubb står for mye av idrettsaktiviteten i bygda. I tillegg har bygda et svært aktivt skotthyllmiljø gjennom Vestsida Skotthyllklubb.

Lundamo var tidligere kommunesenteret i Horg kommune. Denne kommunen ble oppløst da den ble innlemmet i Melhus kommune i 1964.

Fjellene Litlstenen og Høgstenen, like sørøst for sentrum, er viktige turmål for innbyggere i bygda, og danner en karakteristisk silhuett sett fra dalbunnen.

## Referanser


## Bildegalleri

Lundamo stasjon 1.JPG|Lundamo stasjon (2009)
Ludamo sentrum (01).JPG|Lundamo sentrum (2015)
Horghallen på Lundamo (01).JPG|Horghallen (2015)
Lundamo skole, barnehage og idrettshall (001).JPG|Lundamo skole, barnehage og idrettshall (2015)
Lundamo brannstasjon.JPG|Lundamo brannstasjon (2015)


## Eksterne lenker
*
Korallslanger

* *[[Leptomicrurus collaris]]*
* *[[Leptomicrurus narduccii]]*
* *[[Micruroides euryxanthus]]*
* *[[Micrurus alleni]]*
* *[[Micrurus altirostris]]*
* *[[Micrurus ancoralis]]*
* *[[Micrurus annellatus]]*
* *[[Micrurus averyi]]*
* *[[Micrurus bernadi]]*
* *[[Micrurus bocourti]]*
* *[[Micrurus bogerti]]*
* *[[Micrurus browni]]*
* *[[Micrurus camilae]]*
* *[[Micrurus catamayensis]]*
* *[[Micrurus clarki]]*
* *[[Micrurus corallinus]]*
* *[[Micrurus decoratus]]*
* *[[Micrurus diana]]*
* *[[Micrurus diastema]]*
* *[[Micrurus dissoleucus]]*
* *[[Micrurus distans]]*
* *[[Micrurus dumerilii]]*
* *[[Micrurus carinicauda]]*
* *[[Micrurus elegans]]*
* *[[Micrurus ephippifer]]*
* *[[Micrurus filiformis]]*
* *[[Micrurus frontalis]]*
* *[[Micrurus frontifasciatus]]*
* *[[Micrurus fulvius]]*
* *[[Micrurus hemprichii]]*
* *[[Micrurus hippocrepis]]*
* *[[Micrurus ibiboboca]]*
* *[[Micrurus isozonus]]*
* *[[Micrurus langsdorffi]]*
* *[[Micrurus laticollaris]]*
* *[[Micrurus latifasciatus]]*
* *[[Micrurus lemniscatus]]*
* *[[Micrurus limbatus]]*
* *[[Micrurus margaritiferus]]*
* *[[Micrurus medemi]]*
* *[[Micrurus mertensi]]*
* *[[Micrurus mipartitus]]*
* *[[Micrurus multifasciatus]]*
* *[[Micrurus multiscutatus]]*
* *[[Micrurus nebularis]]*
* *[[Micrurus nigrocinctus]]*
* *[[Micrurus pacaraimae]]*
* *[[Micrurus pachecogili]]*
* *[[Micrurus paraensis]]*
* *[[Micrurus peruvianus]]*
* *[[Micrurus petersi]]*
* *[[Micrurus proximans]]*
* *[[Micrurus psyches]]*
* *[[Micrurus putumayensis]]*
* *[[Micrurus pyrrhocryptus]]*
* *[[Micrurus remotus]]*
* *[[Micrurus renjifoi]]*
* *[[Micrurus ruatanus]]*
* *[[Micrurus sangilensis]]*
* *[[Micrurus scutiventris]]*
* *[[Micrurus silviae]]*
* *[[Micrurus spixii]]*
* *[[Micrurus spurelli]]*
* *[[Micrurus steindachneri]]*
* *[[Micrurus stewarti]]*
* *[[Micrurus stuarti]]*
* *[[Micrurus surinamensis]]*
* *[[Micrurus tamaulipensis]]*
* *[[Micrurus tener]]*
* *[[Micrurus tricolor]]*
* *[[Micrurus tschudii]]*

**Korallslanger** er en gruppe giftsnoker.

Korallslangene kjennetegnes best på sine farvemønstre. Skinnet er delt inn i røde, blå og gule ringer. De har små gifttenner, men er svært giftige og bitt kan være dødelig for mennesker. Føden består hovedsakelig av små krypdyr.

Det finnes andre slanger som har et lignende utseende.
## Eksterne lenker
*
Tijan Jaiteh

**Tijan Jaiteh** (født 1988) er en gambisk fotballspiller som for øyeblikket er kontraktløs.

Jaiteh er midtbanespiller og ble innlemmet i Branns A-stall i januar 2007. 

I 2005, som 16-åring, var han på besøk og trente med Brann. Brann hadde flere gambiske talenter i kikkerten og skrev kontrakt med Jaiteh i oktober 2006. Brann oppdaget Jaiteh i det afrikanske mesterskapet for 17-åringer vinteren 2005. Brann hadde da en avtale om opsjon på kjøp av fire gambiske talenter, men bare Jaiteh kom gjennom nåløyet. Sportsklubben Brann beskriver Jaiteh som en spiller som ligner veldig mye på Juventus sin Mohamed Sissoko i spillestil.

I januar 2011 ble Jaiteh lånt ut fra Brann til danske Randers for resten av året. Etter at han sommeren 2011 dro til Gambia uten tillatelse fra Randers ble kontrakten hevet og Randers meldte Jaiteh til FIFA for kontraktsbruddet. Senere ble også Jaitehs avtale med Brann hevet.

Den 18. mars 2012 signerte han en ettårskontrakt med Sandefjord. 

## Referanser


## Eksterne lenker
*
Audi A6

**Audi A6** er en bil i E-segmentet, medium-stor klassen/premiumklassen for personbiler og er produsert av det tyske selskapet Audi, som idag eies av Volkswagen AG. Modellen A6 er tilgjengelig både som sedan og som stasjonsvogn (Avant). Forgjengeren til Audi A6 var Audi 100. Andre generasjons A6 la også grunnlaget for utvikling av en ny standard for biler, nemlig stasjonsvogner med høyere bakkeklaring. Den ble kalt Audi A6 allroad quattro, og det lange navnet blir ofte i dagligtale forkortet til «Audi allroad».

Hovedkonkurrenter i denne klassen er Mercedes-Benz E-klasse, BMW 5-serie, Alfa Romeo 166, Jaguar S Type, Lexus GS og Volvo S80/V70.

## Karosserier
* C4: 1994-1997
* C5: 1997-2005
* C6: 2005-2010 
* C7: 2011-2018
* C8: 2018-    

## Se også
*Audi A6 allroad quattro
Mirabeau B. Lamar

**Mirabeau Buonaparte Lamar** (født 16. august 1798 nær Louisville i Jefferson County i Georgia, USA død 19. desember 1859 i Richmond i Texas) var Republikken Texas andre valgte president fra 10. desember 1838 til 13. desember 1841.

Han flyttet til Texas i 1835. Etter å ha hørt om massakren i slaget ved Alamo gikk han inn som menig i Texas revolusjonshær i kavaleriet under general Sam Houston. Rett i forkant av slaget ved San Jacinto utførte Lamar en heltedåd da han reddet to omringede texanere. Han ble forfremmet til oberst og leder for kavaleriet i slaget påfølgende dag. 

Han er kjent som «Utdannelsens far i Texas» («Father of Education in Texas») og mange byer i Texas har skoler som er oppkalt etter ham. Fylket Lamar County i Texas er også oppkalt etter ham.

## Referanser
Blindøgler

* *[[Anelytropsis]]*
* *[[Dibamus]]*

**Blindøgler** er en familie av øgler. Én art i slekten *Anelytropsis* finnes i nordøstre Mexico, mens de 22 artene i slekten *Dibamus* lever i Sørøst-Asia fra Nikobarene og Malakkahalvøya til Sør-Kina, Filippinene og vestlige deler av Ny-Guinea.

De er små og ormaktige med en kroppslengde på . Hunnene mangler helt bein, mens hannene har finneaktige rester av bakbein, som de bruker for å holde seg fast under paring. Blindøglene har ikke synlig øreåpning, og øynene er dekt av skjell. Beinene i skallen er vokst sammen, og blindøglene har ikke tenner på ganebeinet. På hodet har de store, plateaktige skjell, og begge kroppsendene er butte.

Alle blindøgler har et gravende levevis. *Anelytropsis* lever både i halvtørre områder, og i eike- og furuskoger. *Dibamus* finnes i tropisk regnskog og tåkeskog der de lever under steiner og råtne trestammer. Det er ukjent hva blindøglene eter, men det kan være insekter. De er eggleggende, og ungene har to eggtenner. Eggeskallet er bare kjent fra arten *Dibamus alfredi*, som har et hardt eggeskall med mye kalk.

I de klassiske oversiktene over krypdyr skrevet av Gray (1845) og Boulenger (1887) ble det antatt at slekten *Dibamus* bare omfattet én vidt utbredt art, *Dibamus novaeguinae*. Nyere forskning viser derimot at *D. novaeguinae* bare finnes vest på Ny-Guinea. I resten av utbredelsesområdet er slekten representert med andre arter, og nye arter i slekten blir fortsatt oppdaget. De fleste artene er bare kjent i noen få eksemplarer. 
 
Både *Anelytropsis* og *Dibamus* regnes tradisjonelt som spesialiserte skinker, eller nære slektninger av skinkene. Det ble etter hvert klart at de to slektene utgjorde en egen gruppe. Molekylærgenetisk forskning tyder på at de er søstergruppen til alle andre skjellkrypdyr, og at de skilte seg ut allerede i trias for omtrent  år siden. Fossile blindøgler er aldri blitt funnet.

En fylogenetisk studie viser at *Dibamus* er parafyletisk med hensyn til *Anelytropsis*. Det vil si at noen *Dibamus*-arter er mer i slekt med *Anelytropsis*, enn med resten av *Dibamus*. Blindøgler kan ha krysset Beringlandbrua i sen paleocen eller eocen. En alternativ forklaring er at de har krysset Stillehavet ved å seile på flåter av røtter og jord.

## Referanser


## Eksterne lenker
* 
* The Reptile Database - Dibamidae
Nils Vik

**Nils Vik** (født 1967) er en norsk fotograf og bilderedaktør i det norske magasinet *D2*, et bilag til avisen Dagens Næringsliv. 

Vik har blant annet fotografert bøkene *[[Og dagen inntil nå er god]]* (Bertine Zetlitz, 2000), *[[Helt Rått]]*, (Uffe, 2000) og *[[Rom for alle]]* (Mari Kildahl, red., 2005).
## Plateomslag
* A-Team: *Times Are Hard* (1991)
* Bel Canto: *[[Shimmering, Warm & Bright]]* (1992)
* Go-Go Gorilla: *[[Go Go Gorilla (EP)|Go Go Gorilla]]* (1992)
* B.O.L.T. Warhead: *[[The Re-Enforcement]]* (1992)
* Go-Go Gorilla: *[[Stuck (album)|Stuck]]* (1992)
* Somebody's Darling: *[[Somebody's Darling (album)|Somebody's Darling]]* (1993)
* Hjerterknekt: *[[Ny morgen, ny dag]]* (1993)
* The Last James: *[[The Last James (album)|The Last James]]* (1993)
* The Rambelins: *Spirit and Soul/Not Me* (1994) 
* Alf Prøysen-hyllest: *[[Med blanke ark]]* (1994)
* The Rambelins: *[[The Rambelins (EP)|The Rambelins]]* (1994)
* Torhild Nigar: *The Settlers* (1994)
* Da Eastside Flow: *I Wanna Boom* (1994)
* The Rambelins: *[[Spirit and Soul]]* (1994)
* Torhild Nigar: *[[Stille vann]]* (1994)
* Swim: *[[Swimsical]]* (1995)
* Göran Fristorp: *[[Flickan från fjärran]]* (1995)
* Finn Kalvik: *[[I egne hender]]* (1995)
* Penthouse Playboys: *Metropolis/Du är den ende* (1996)
* Penthouse Playboys: *[[Sånn skal det gjøres]]* (1996)
* Sway: *When Susannah Cries* (1997)
* Espen Lind: *American Love* (1997)
* Hjerterknekt: *[[Hjerterknekt (album)|Hjerterknekt]]* (1997)
* Espen Lind: *[[Red (album)|Red]]* (1997)
* Bertine Zetlitz: *Apples and Diamonds/Getting Out* (1998)
* Bertine Zetlitz: *[[Morbid Remix Show]]* (1998)
* Bertine Zetlitz: *[[Morbid Latenight Show]]* (1998)
* Bertine Zetlitz: *Cruel/Closer* (2000)
* Bertine Zetlitz: *[[Beautiful So Far]]* (2000)
* Lars Lillo-Stenberg: *[[Oslo (album)|Oslo]]* (2000)
* Bel Canto: *[[Retrospect (Bel Canto-album)|Retrospect]]* (2001)
* Bigbang: *[[Not A Rolling Stone EP]]* (2005)
* Bigbang: *[[Poetic Terrorism]]* (2005)
* Superfamily: *[[Warszawa (Superfamily-album)|Warszawa]]* (2007)
* Bigbang: *[[Something Special &ndash; The Best of Bigbang]]* (2007)
Jean-Charles de Broissia

**Jean Charles Etienne Froissard de Broissia** eller **de Brosia** (kinesisk: *Li Shengxue *, født 10. august 1660 i Dole i Jurafjellene i Frankrike, død 8. eller 18. september 1704 enten til sjøs eller i Lintsing i Shandong, Kina) var en fransk Kinamisjonær tilhørende jesuittordenen.

Han kom til Kanton i november 1698, så til Jaochow i Jiangxi i 1700, deretter til Ningbo i Zhejiang i juli 1701. Til slutt ble han kalt til det keiserlige hoff i Beijing. 

Han ble gravlagt på jesuittenes gravsted Zhalan i Beijing.

## Referanser


## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)
## Se også
*Liste over kinamisjonærer tilhørende jesuittordenen
Korsvegen

**Korsvegen** er et tettsted i Melhus kommune i Trøndelag. Stedet ligger like ved innsjøen Gaustadvatnet, omtrent 20 kilometer sørvest for kommunesenteret i Melhus. 1108 personer var registrert bosatt på denne postadressen i 2018, mens selve tettstedet var registrert med  innbyggere per 1. januar .

Korsvegen var frem til 1964 kommunesenteret i Hølonda kommune. Denne kommunen ble i 1964 en del av nye Melhus storkommune. 

Stedet har egen barne- og ungdomsskole, sykehjem, legesenter, matbutikk, bank, frisør, bilverksted, spisested og noen barnehager. Det er også et aktivt fotballmiljø, håndballmiljø, langrennsmiljø og ishockeymiljø på stedet. Fotballfasilitetene består både av en tradisjonell gressbane og en moderne kunstgressbane fra 2011. Ishockeybanen ligger på skolens tomt og ble oppgradert til kunstisbane i 2010. Den organiserte idretten er underlagt Idrettslaget Leik. Det befinner seg også en travbane på stedet (i sørenden av Gaustadvatnet) samt et lite travmiljø.

En stor del av befolkningen er bosatt i sentrumsnære boligområder som Eidsåsen byggefelt (etablert på 1960-tallet), samt nyetablerte boligområder som Sagtunet og Korsveibotnan. De to sistnevnte ble etablert i 2014 og består i hovedsak av leilighetsbygg og rekkehus. I tillegg er der noen mindre villa-baserte områder, slik som Oddhaugen, Eidsgrenda og Gaustadbakken (de to sistnevnte ligger et par kilometer fra sentrum). Resten av befolkningen er spredt på forskjellige hus i og rundt sentrum. I tillegg bor en del på gårdsbruk.

## Bildegalleri

Fil:Korsvegen sentrum (6).JPG|Korsvegen sentrum (2013)
Fil:Korsvegen fra Ramberget 1.JPG|Korsvegen sett fra Ramberget.
Fil:Ramberget på Korsvegen (2).JPG|Ramberget og Gaustadvatnet ved "enden"
Fil:Ramberget på Korsvegen (1).JPG|Ramberget og Gaustadvatnet ved "enden"
Fil:Korsvegen, nordsiden av Gaustadvatnet.jpg|Gaustavatnet ved "endeen" og Eidsåsen (sett fra Lien)
Fil:Korsvegen sentrum (5).JPG|Korsvegen sentrum (2012)
Fil:Næringsbygg i Korsvegen sentrum (1).JPG|Korsvegen sentrum. Auton (2012)
Fil:Rønningsbakken (01).JPG|Rønningsbakken. Korsvegen sentrum kan sees i bakgrunnen. (2013)
Fil:Eid skole (02).jpg|Eid skole
Fil:Korsvegen fotballstadion (6).JPG|Kunstgressbanen
Fil:Ishockeybanen på Korsvegen (002).JPG|Ishockeybanen
Fil:Grevsjødammen (02).JPG|Grevsjødammen. En gammel nedlagt dam. (2013)


## Referanser


## Eksterne lenker
*
Gåsbakken

**Gåsbakken** er et sted i Melhus kommune i Trøndelag. Stedet ligger ca. 30&nbsp;km sør for Melhus sentrum og har 519 innbyggere (2012).

Gåsbakken var tidligere en del av Hølonda kommune. Denne kommunen ble i 1964 en del av nye Melhus storkommune.

Stedet har egen barneskole, barnehage, nærbutikk og samfunnshus. Barneverninstitusjonen Gilantunet ligger også her, nærmere bestemt på søndre del av Jåren. Sport er en viktig fritidsaktivitet, der fotball, håndball og langrenn er blant de mest populære idrettene. Tidligere var også hoppmiljøet av en viss betydning, men det skrumpet på starten av årtusenskiftet. Stedet har også et lite treningssenter. Den organiserte idretten er underlagt Idrettslaget Leik.

Svorksjøen camping ligger også her, og er tilknyttet en populær badestrand som har blitt benyttet av både lokalbefolkningen og tilreisende i flere tiår.

## Severdigheter

Stedet har flere severdigheter, spesielt for de som er interessert i lokalhistorie og idrett.

Blant annet så ligger Hølonda skimuseum på stedet. Museet ble etablert av lokale ildsjeler i 1996 og har tilhold i en eldre bygning som ligger sentralt langs riksvei 692, like ved nærbutikken. Ved siden av diverse historisk skiutstyr så oppbevarer det også en del utstyr benyttet av Oddvar Brå, blant annet den ene staven han ikke brakk i innspurten av 15&nbsp;km under VM i Oslo 1982. Skimuseet har ei utstillingsdokke med en tidstypisk skidress, og startnummeret Oddvar Brå hadde på seg da han gikk det så omtalte skirennet. Her finner man også premiesamlingen til Toralf Engan.

Stedet har også et landbruksmuseum og et fotomuseum. Landbruksmuseet ligger langs Hølondvegen, like ved Grendstuggu samfunnshus, mens Fotomuseet befinner seg vegg i vegg med Skimuseet. Fotomuseet ble åpnet av Harald Langås i 2008.

Sabotørmuseet ligger også på Gåsbakken. Det ble åpnet i 2003 og ligger på Grønlia, en knapp kilometer unna Hotell Norge. Sistnevnte var i realiteten et lite plankeskur som ble satt opp i 1944 og som ble benyttet av norske motstandsmenn under krigen i forbindelse med sabotasje av Thamshavnbanen.

## Referanser
Reisende

Ordet **reisende** kan ha mer enn en betydning. Enhver person som er på reise til et sted til et annet er en reisende.

* I Norge brukes uttrykket *De reisende* eller *det reisende folk* om *[[tatere]]* og *[[skøyere]]*.

* I Irland og Storbritannia brukes det tilsvarende uttrykket *travellers* om romanichals og paveefolket.

* I tysk- og franskspråklige land brukes tilsvarende uttrykk, *fahrendes volk* både om sinti og jenischefolket
Isaac Van Zandt

**Isaac Van Zandt** (født 10. juli 1813 i Franklin County i Tennessee, USA, død 11. oktober 1847 i Houston i Texas) var en politisk leder i Republikken Texas.

Van Zandt ble født i Tennessee.  I 1838 giftet han seg med Frances Lipscomb. Han åpnet en butikk sammen med sin far, og senere flyttet han til Coffeeville i Mississippi og startet sin egen virksomhet. Etter å ha fått finansielle problemer under den økonomiske depresjonen i 1837 ble han interessert i diskusjonklubber og fant ut at han var en naturtalent som offentlig taler. Han flyttet til Republikken Texas i 1838 og bosatte seg i Elysian Fields i Panola County.  Året etter flyttet han til det som nå heter Marshall.

Van Zandt satt som representant for Harrison County i Representantenes hus i Republikken Texas fra 1840 til 1842. Han ble av Sam Houston utnevnt som Republikken Texas' Chargé d'affaires i Washington, D.C..

Han døde under en gulfeber-epidemi i 1847.

Fylket Van Zandt County i Texas er oppkalt etter ham, og han er en av forfedrene til musikeren Townes Van Zandt.

## Referanser
Zygmunt Bauman

**Zygmunt Bauman** (1925-2017) var en polsk offiser, sosiolog og filosof. Han var bosatt i England fra 1971, hvor han var professor i sosiologi ved universitetet i Leeds (fra 1990 emeritus).

## Familie
Zygmunt Bauman var av jødisk familie og bodde fram til utbruddet av andre verdenskrig i Poznań. Deretter slo familien hans seg ned i Sovjetunionen. Bauman deltok i slaget om Kołobrzeg hvor han ble såret og i slaget om Berlin.

Etter krigen studerte han sosiologi ved Universitetet i Warszawa frem til 1954 og habiliterte seg. I forbindelse med de politiske utrenskningene i 1968 forlot han Polen av politiske grunner og emigrerte til Israel.

Han var gift med forfatteren Janina Bauman (født Lewinson) som overlevde Warszawagettoen.

## Filosof
Han var særlig kjent for sine analyser av den postmoderne forbrukerkultur og sammenhengene mellom moderniteten og Holocaust. Bauman arbeidet mye med postmodernismekonseptet, men brukte siden 2000 et annet begrepspar for å skildre utviklingen innen moderniteten, nemlig «fast» og «flytende modernitet».

Bauman er særlig kjent for sin bok *Moderniteten og Holocaust* fra 1989 hvor han argumenterer for at jødeutryddelsen kan forstås som en logisk følge av opplysningstiden og det moderne prosjekt. Bauman hevdet at Holocaust ikke kunne forklares som et resultat av rasehat i det tyske folk og heller ikke reduseres til å forstås som psykologiske avvik i kretsen rundt Hitler.

Ifølge Bauman kan jødeutryddelsen skyldes at nyttetenkning, produksjon og orden var blitt overordnede mål for nasjonalstaten slik at solidaritet og ansvar for medmennesker er forskjøvet fra enkeltindividet til et ansiktsløst byråkrati.

## Priser og hedersbevisninger
Bauman mottok Fyrstinnen av Asturias' pris for kommunikasjon og humaniora for 2010. Han var også æresdoktor ved Universitetet i Oslo. 1989 fikk han den italienske Amalfiprisen for *Moderniteten og Holocaust*

## Referanser


## Litteratur
* Zygmunt Bauman. *Moderniteten og Holocaust* med innledende essay av Øystein Nilsen, oversatt av Mette Nygård. Utgitt i serien Bokklubbens Kulturbibliotek 1997. ISBN 978-82-525-6261-3
* Zygmunt Bauman. *Globaliseringen og dens menneskelige konsekvenser*. Oversatt av Mette Nygård. Vidarforlaget 1998. ISBN 82-90016-74-3
* *Samtaler med Bauman.* Originaltittel *Conversations with Zygmunt Bauman.* Oversatt av Kari Mette Thorbjørnsen. Vidarforlaget 2002. ISBN 8279900152
* Zygmunt Bauman. *Flytende modernitet.* Oversatt av Mette Nygård, etterord ved Nils Christie. Originaltittel *Liquid modernity.* Vidarforlaget 2001 .ISBN 8279900136

## Eksterne lenker
* 
*
Liste over byer i Polen

Dette er en alfabetisk liste over byer i Polen. Byenes beliggenhet i voivodskap er oppgitt i parentes ved bruk av koden ISO 3166-2:PL.

Ifølge Det statistiske sentralbyrå (*Główny Urząd Statystyczny*) finnes det per 1. januar 2007 891 byer i Polen.


*Gå til* __NOTOC__
A B C Ć D E F G H I J K L Ł M N O P R S Ś T U W Z Ż 

{| border=1 align=right cellpadding=4 cellspacing=0 width=100% style="background: #f9f9f9; border: 1px #aaa solid; border-collapse: collapse; font-size: 95%;"
|
## A

## B

## C

## Ć

## D

## E

## F

## G

## H

## I

## J

## K

## L

## Ł

## M

## N

## O

## P

## R

## S

## Ś

## T

## U

## W

## Z

## Ż
Wintersun

**Wintersun** er et episk melodisk death metal-band fra Finland med folk metal-innflytelse.

## Historie
Bandet ble stiftet i 2004 av Jari Mäenpää som tidligere spilte i Ensiferum. Det første Wintersun albumet var ment for å være et sideprosjekt til ex-Ensiferumer Jari Mäenpää. Uheldigvis var Ensiferum Europa Tur på samme tid som innspillingen til det første Wintersun albumet. Mäenpää Ble tvunget til å velge mellom Wintersun's plateinnspilling eller Ensiferum Europa Tur; han valgte Wintersun og ble tvunget til å forlate Ensiferum. Wintersun var produsert alene av Jari Mäenpää, med kun en gjeste-trommeslager (Kai Hahto). Jari hadde spilt inn vokal, bass, gitar og synth alene. 13. september 2004 ble det første albumet lansert gjennom Nuclear Blast Records.

Ifølge bandets hjemmeside ble albumet «Time» spilt in på Sonic Pump Studios i mai 2006. Mixingen var ment til å bli ferdig i løpet av 2006, men det ble utsatt til mai 2007. I april 2007 ble enda en utsettelse annonsert, så albumets utgivelse ble utsatt til 2008.

## Bandmedlemmer
*Jari Mäenpää – vokal, gitar og keyboard
*Teemu Mäntysaari – gitar (også i Imperanon)
*Jukka Koskinen – bass (også i Norther)
*Kai Hahto – trommesett (også i Rotten Sound og Nightwish)

### Tidligere medlemmer
*Oliver Fokin – gitar (nå i Ensiferum)

## Diskografi
*2004 – Wintersun
*2012 – Time Part I

## Eksterne lenker
* 
*
Liste over fylker i Hawaii

**Liste over fylker i Hawaii**. Den amerikanske delstaten Hawaii består av 5 fylker.

*Hawaii County
*Honolulu County
*Kalawao County
*Kauai County
*Maui County

## Referanser
Jenischefolket

**Jenischefolket** er et vandrerfolk som først og fremst finnes i Tyskland, Østerrike, Sveits, Frankrike og Belgia. Tysk skriveform er **Jenische**, engelsk **yenish** og fransk **yeniche**.

Jenische er etterkommere av omreisende tyske handelsmenn og håndverkere som – av forskjellige årsaker – ble tvunget til en nomadisk livsform i middelalderen. Disse blandet seg senere med omreisende jødiske handelsmenn og sinti (sigøynere). Ut av denne blandingen oppstod et eget folk, kalt jenischefolket. De har sine egne skikker, ønsker ikke å forveksles med romanifolket og snakker sitt eget språk, kalt jenischespråket.

Det finnes likheter mellom tyske jenische og såkalte skøyere eller meltravere i Norge.

## Referanser
Cirrus uncinus

**Cirrus uncinus** er en type cirrussky. Navnet kommer av latin, og betyr «kroker». Et norsk navn for denne typen skyer er meieskyer, kommaskyer eller kroket cirrus fordi de er formet som ski eller meier eller et komma. På engelsk er de også kjent som «mares' tails» som betyr hestehaler. Disse skyene er som regel spredd utover himmelen og er svært tynne. 

Skyene oppstår høyt i troposfæren der temperaturen er -40-50°C, og mønsteret oppstår på grunn av sterk vind i nivået under skyene. Når iskrystallene i skyen faller ned i den sterke vinden, blir de dratt raskt utover og danner det karakteristiske mønsteret. Det kan i noen tilfeller drysse lett snø fra skyene, men den fordamper lenge før den når bakken. 

Skyene er, som med vanlig cirrus, vanligvis et tegn på at en varmfront eller okkludert front nærmer seg. Disse skyene vil da være den øverste toppen, lengst borte fra fronten, og er som regel et tegn på at nedbør er i vente innen det neste døgnet. Siden slike skyer oppstår i forbindelse med kraftig vind i høyden, kan det også tyde på en jetstrøm. Dette gjør igjen at flygere assosierer disse skyene med lett turbulens. Som oftest fører derimot ikke denne turbulensen til særlig ubehag for mannskap eller passasjerer.
Jenischespråket

**Jenischespråket** er et blandingsspråk, med elementer av tysk, romani, rotwelsch og jiddisch, som snakkes av jenischefolket.

Jenischespråket har likheter med rodi, et språk som tidligere ble brukt av et reisende folk, kalt *[[skøyere]]*, på Sør- og Vestlandet i Norge.

## Se også
* Skjulespråk
Quinquis

**Quinquis** er et vandrefolk i Spania og Portugal, som har enkelte likhetstrekk med romanifolket. De foretrekker å kalles *mercheros*, da betegnelsen *quinquis* er negavit ladet og gjerne brukes som et nedsettende begrep. Quinquis/mercheros snakker sitt eget språk, også kalt *[[quinquis]]*, og har sin egen rike kulturform, der blant annet behersket og rolig oppførsel blir betraktet som prisverdig. Dette, og flere andre skikker, skilte quinquis fra romanifolket og gjorde til at de to folkegruppene – til tross for mange likhetstrekk – ikke ønsker å forveksles med hverandre.

Antagelig er quinquifolket etterkommere av omreisende spanske handelsmenn og tyske håndverkere som i middelalderen formet en særegen gruppe. Gjennom generasjonene utviklet de et eget språk, en egen kultur og levemåte.
Peadar Kearney

**Peadar Kearney** (født 12. desember 1883 i Dublin i Irland, død 24. november 1942 i Dublin) var en irsk republikaner og sangforfatter. Han er særlig kjent for sine opprørssanger, og i 1907 skrev han teksten «A Soldier's Song», som i irsk oversettelse under navnet «Amhrán na bhFiann» ble Fristatens og senere Irlands nasjonalsang.

## Liv og virke
### Bakgrunn
Peadar Kearney ble født på Lower Dorset Street i Dublin. Hans far var fra Louth og moren opprinnelig fra County Meath. Han gitt på *The Model School* i Schoolhouse Lane og *St Joseph's Christian Brothers School* i Fairview i Dublin. Han sluttet på skolen da han var 14 år, og begynte i lære som husmaler.

Han sluttet seg til Conradh na Gaeilge i 1901, og Irish Republican Brotherhood (IRB) i 1903. I 1913 var han med på å grunnlegge Irish Volunteers. 

### Påskeopprøret og etterpå
Under påskeopprøret i 1916 kjempet han ved Jacob's Biscuit Factory under Thomas MacDonagh. Han klarte å rømme etter overgivelsen. Under den irske uavhengighetskrig var han aktiv soldat, og i 1920 ble han internert i Ballykinler i Down. Kearney var en god venn av Michael Collins, og under borgerkrigen stod han på traktattilhengernes side. Etter opprettelsen av Fristaten sluttet han å engasjere seg i politikk. 

Hans sanger var svært populære blant Irish Volunteers, som senere ble til IRA i perioden 1913&ndash;1922, og den mest populære var «A Soldier's Song». Bulmer Hobsons oversettelse til irsk ble i 1926 landets nasjonalsang. Kearney fikk aldri betalt for bruk av sangen, men i 1934 kjøpte regjeringen rettighetene for 1200 pund. Andre kjente sanger av Kearny er «Down by the Glenside» («The Bold Fenian Men»), «The Three-coloured Ribbon», «Down by the Liffey Side» og «Erin Go Bragh». 

Kearny døde temmelig ubemidlet i 1942 i Dublins utkanst i forstaden Inchicore, og ble gravlagt på Glasnevin gravlund i Dublin. Det er satt opp en plakett til minne om ham i Dorset Street. 

Han søster Kathleen var moren til forfatterne Brendan og Dominic Behan. 

## Referanser
Ullmann

**Ullmann** er en norsk slekt med dansk opprinnelse.

* Liv Ullmann (* 1938), skuespiller 
* Linn Ullmann (* 1966) dikter 
* Halfdan Ullmann Tøndel (* 1990), regissør
* Ragnar Ullmann (18891969), lærer

Det var to barn (Jürgen og Johanne) av skreddermester Christian Ullmann fra København og Margrethe  Cecilie Jürgensen som i 1830 flyttet til Bergen for å bo hos hennes bror Jürgen Jürgensen (1784–1863) som var skipsmegler og konsul.  Christians familie kom fra Wien.

*Jürgen Nikolai Axel Ullmann (1813–1863) var gift 1839–54 med Vilhelmine Ullmann (1816–1915), datter av Conradine Dunker
**Axel Conradin Ullmann (1840–1923), overlærer og entomolog, som i 1874 ble gift med Clara Dorothea Scheel (1844-1900)
***Axel Vilhelm Ullmann (1880–1967), statsarkivar
**Ebba Ullmann (1843–1908), gift med prest Fredrik Christian Dons (1836–1885) 
***Henrik Dons (1866–1944), 
***Vilhelm Dunker Dons (1868–1908), høyesterettsadvokat, g. Ella Anker av Anker (slekt)
***Ragna Vilhelmine Dons (1870–1939), gift med Jens Thiis (1870–1942) kunsthistoriker
****Eva Thiis (1896–1943) museumssekretær, 
****Helge Thiis (1897–1972) arkitekt gift 1923 gift med den svenske malerinnen Greta Thiis (1896–1982)
*****Aina Thiis Leirdal (født 1926) keramiker, gift med Kristofer Leirdal
*****Tone Thiis Schjetne (født 1928) billedhogger
*****Ragna Thiis (født 1940) glasskunstner
****Else Thiis (1898–1977) gift med arkeologen Sigurd Grieg
****Ragna Stang (1909–1978) kunsthistoriker gift med Nic. Stang
*****Tove Stang Dahl (1938–93) jusprofessor gift med historiker Hans Fredrik Dahl
***Fredrikke (Maggen) Margrete Kjær (1872–1956) lærer og forfatter, gift med Nils Kjær forfatter
****Ebba Kjær (1898–1972) gift med forfatteren Ørnulf Ree (1896–1955)
*****Edmund Ree (1920–2005) kunstmaler, gift med Edith (1924)
******Viggo Ree (1950) naturtegner, gift med Grete Olafsen (1951)
**Ragna Nielsen (1845–1924), lærerinne og kvinnesaksforkjemper
**Johan Christian Viggo Ullmann (1848–1910), lærer og Venstrepolitiker, gift 1875 med Vilhelmine Eriksen (1854–1918)
***Halfdan Andreas Ullmann (1883–) lektor ved Trondheim katedralskole, gift 1906 med Dagmar Nilsen (1881–)
****Erik Viggo Ullmann (1907–45) gift med Janna Erbe Lund (1910–96) bokhandler
*****Liv Ullmann (født 1938), skuespiller samboer 1965–70 med Ingmar Bergman
******Linn Ullmann (født 1966) gift med Niels Fredrik Dahl (født 1957), forfatter
*****Janna Erika (Bitten) Ullmann (født 1936)
******Kjell Erik Øie, (1960–), politiker
***Vilhelm Ullmann (1886–1972), rektor
***Ragnar Ullmann (1889–1969), lærer
*Johanne Walborg Elisabeth Ullmann (1814–) gift med Holger Ferslev Sinding (1804–70) som var ordfører i Aremark 1838–41 og onkel til blant andre Christian Sinding (se Sinding)


RagnaNielsen.jpg | Ragna Ullman (1845–1924) ble lærer
Portrett av Viggo Ullmann(cropped).jpg |  Viggo Ullmann (1848–1910) ble lærer
Helge Thiis.jpg | Helge Thiis (1897–1972) ble arkitekt
Liv Ullmann2.JPG | Liv Ullmann (født 1938) ble skuespiller
Linn-Ullmann-Foto-Agnete-Brun.jpg | Linn Ullmann (født 1966) ble bokskriver


## Referanser
Cirrus Kelvin-Helmholtz

**Cirrus Kelvin-Helmholtz** er en type cirrussky som oppstår i store høyder som smale, horisontale spiralformede skyer. De varer vanligvis ikke lenger enn et par minutter og er derfor kanskje den skytypen som er vanskeligst å få øye på. 

Skyene oppstår i forbindelse med et vindskjær i luftlagene rundt cirrusskyene. Det vil si at to luftlag enten flytter seg i forskjellig retning og/eller med forskjellig fart. Dette fører til vertikale bølger på grenseflaten mellom disse to luftlagene. Som oftest vil det bli dannet skyer på bølgetoppene i forbindelse med slike vindskjær, men for Cirrus Kelvin-Helmholtz er bølgebevegelsen kraftigere og bølgene bryter på samme måte som havbølger bryter på en strand.

Kelvin-Helmholtz-instabilitet er sannsynligvis ganske vanlig på toppen av troposfæren, men luften er som regel så tørr at det ikke eksisterer skyer som synliggjør bølgene. I slike tilfeller vil det oppstå *klarluftsturbulens*, som er umulig for fly å oppdage på forhånd sidan den ikke er synlig på radar.
Perlemorskyer

**Perlemorskyer**, eller **polarstratosfæriske skyer**, er skyer som blir dannet om vinteren i stratosfæren i høyder på , og ligger dermed dobbelt så høyt som cirrusskyer i troposfæren.

## Danning
Stratosfæren er svært tørr, og skyer, som er svært vanlig i troposfæren, oppstår sjelden. I den ekstremt kalde polarvinteren kan det dannes forskjellige stratosfæriske skyer som blir klassifisert ut fra den fysiske tilstanden eller kjemiske sammensetningen.

Perlemorskyer blir dannet i svært lave temperaturer, under . Temperaturen kan bli så lav i den lavere stratosfæren om vinteren. I Antarktis kan temperaturer under  ofte danne perlemorskyer type II. Så lave temperaturer er ikke vanlig i Arktis. På den nordlige halvkule kan kraftig vind over fjell skape fjellbølger som forplanter seg oppover i atmosfæren. Der luften stiger mot bølgetoppene, blir luften ekstra avkjølt, og den svært tørre luften kan kondensere til skyer som linseskyer, altocumulus lenticularis.

Siden disse skyene blir dannet svært høyt, kan solen skinne på dem fra under horisonten. Solstrålene blir brutt i iskrystallene på samme måte som når lys går gjennom et prisme, og et flott fargespekter oppstår. Man kan best se perlemorskyer når sola er like under horisonten.

## Forskjellige perlemorskyer
Perlemorskyer er klassifisert i tre typer (Ia, Ib og II) etter den kjemiske sammensetningen av skyene.
* Type I inneholder salpetersyre og vann.
** Type Ia består av krystaller som er dannet av salpetersyre og vann.
** Type Ib har skydråper som i tillegg inneholder svovelsyre.
* Type II består bare av is.

## Se også
* Lysende nattskyer

## Referanser